|  |  |
| --- | --- |
|  | LISA 3  Toetuslepingu juurde |
|  |  |



**Varjupaiga-, Rände- ja Integratsioonifond**

**Tegevusaruanne**

|  |  |
| --- | --- |
| **Toetuse saaja** | Ore Meedia OÜ |
| **Projekti pealkiri** | Veebiportaal eesti.life |
| **Projekti tunnus** | AMIF2021-14 |
| **Aruandlusperiood**  ***(pp.kk.aa–pp.kk.aa)[[1]](#footnote-2)*** | **1.11.2021-31.05.2022** |
| **Valdkond**  ***(märkida kohalduv(ad)*** | Euroopa ühine varjupaigasüsteem  vastuvõtu- ja varjupaigasüsteemid  suutlikkuse arendamine  Integratsioon ja seaduslik ränne  integratsioonimeetmed  suutlikkuse arendamine ja praktiline koostöö  Tagasisaatmine  tagasisaatmismenetlustega kaasnevad meetmed  tagasisaatmismeetmed  suutlikkuse arendamine ja praktiline koostöö |

**1. Projekti aruandlusperioodil ellu viidud tegevused *(Eristada projekti aruandlusperioodid, kui kohaldub)***

|  |  |  |  |
| --- | --- | --- | --- |
| **Kavandatud kuu ja aasta** | **Tegevused** | **Tegevuse planeeritud tulemus** | **Tegevuse tegelik tulemus ja läbiviimise aeg**  *(lühidalt konkreetsetes ja mõõdetavates terminites: kvantiteet (kui palju?), kvaliteet (kui hästi?), sihtgrupid (kes/kellele?), asukoht (kus?), aeg (millal?) jne)* |
| Nov 2021 | Püsiartiklite sisuplaani loomine koos partneriga | Valmib nimekiri kaetavatest teemadest ning tegevuskava sisuloome tellimiseks partnerilt | Tegelik veebruar 2022  Nimekirjas on vähemalt 50 teemat püsiväärtusega sisuartiklite kirjutamiseks. Artiklid tellime partneritelt ette ning hakkame neid jooksvalt avaldama, kui veebiportaalil valmib vastav võimekus. |
| Nov 2021 | Veebisaidi kujunduse ja sisuarhitektuuri loomine | Valmib veebisaidi kujundus ja sisuarhitektuur | Tegelik märts 2022  Portaali meeskonna aruteludest ja koostööst sündinud veebisaidi kujundus ja sisuarhitektuuri ideed ja ettepanekud realiseeris praktiliste lahendustena projekti tehnoloogiajuht. |
| Nov 2021 | Kontakti loomine sisserännanute kogukondadega | Luuakse sidemed sisserännanute kogukondadega ja saadakse esmane tagasiside | Tegelik mai – juuli 2022  Projekti meeskonnas on kogukonna koordinaator, kes pani kokku oma valdkonna tegevuskava ning alustas maikuust sidemete (taas)loomist sisserännanute kogukondadega, sh tutvustas loodava veebiportaali ideed ja projekti tegevusi. |
| Nov 2021-jaan 2022 | Püsiartiklite sisuplaani järgimine. Partnerilt artiklite tellimine | Valmivad püsiväärtusega artiklid veebisaidi käivitamiseks. | Tegelik veebruar-august 2022  Autorid on valmis kirjutanud vähemalt 20 püsiväärtusega sisuartiklit. |
| Nov-dets 2021 | Peatoimetaja ja päevatoimetajate värbamine | Meeskond täieneb peatoimetaja ja päevatoimetajatega | Tegelik mai 2022  Peatoimetaja leidmine portaalile oli keeruline mitmel põhjusel: Ukraina sõda, uus ja tundmatu veebiportaal, mida polnud veel olemas (seda ei saanud näidata). |
| Nov-dets 2021 | Sidemete loomine võimalike koostööpartneritega (organisatsioonidega) | Koostööpartnerite võrgustik on loodud, vastastikused huvid on kaardistatud | Tegelik märts-mai 2022  Osalemine ingliskeelse koostöövõrgustiku kohtumistel, loome kontakte ja kaardistame koostöövõimalusi |
| Nov 2021-jaan 2022 | Veebisaidi arendustööd | Veebisait valmib ning on valmis avalikustamiseks | Tegelik märts-juuni 2022  Põhjalikumad selgitused lisasime 3. punkti |
| Jaan 2022 | Püsiartiklite ning üldiste lehekülgede koostamine | Veebisaidi algsisu on käivitamiseks valmis | Tegelik mai-juuni 2022  Põhjalikumad selgitused lisasime 3. punkti |
| Veebr 2022 | Veebisaidi käivitamine | Veebisait avalikustatakse | Tegelik juuni 2022 |
| Veebr 2022-dets 2022 | Portaali arendustegevus | Funktsionaalsuse täiustamine ja uute lisandumine vastavalt vajadusele | Tegelik juuli – dets 2022 |
| Veebr 2022-dets 2022 | Aktiivne sisuloome | Valmivad uudised ja artiklid | Tegelik juuli – dets 2022 |
| Veebr 2022-dets 2022 | Turundustegevused | Veebisaidi tuntus ja lugejate arv kasvab | Tegelik sept – dets 2022 |
| Veebr 2022-dets 2022 | Regulaarsed kohtumised sihtrühma esindajatega | Saadakse tagasisidet portaali tegevuse kohta | Tegelik juuli – dets 2022 |

**2. AMIF-i ühiste indikaatorite täitmine**

|  |  |  |
| --- | --- | --- |
| **VARJUPAIK** | **Taotluses kavandatud siht-tase *(taotluses märgitud tase)*** | **Tegelik sihttase** |
| Sihtrühma kuuluvate nende isikute arv, keda fondi toetusel abistati |  |  |
| Nende isikute arv, kes on saanud varjupaigaalast koolitust fondi toetusel |  |  |
| Fondi toetusel renoveeritud ja/või loodud vastuvõtu majutuskohtade arv |  |  |
| Fondi toetusel renoveeritud ja/või loodud majutuskohtade osakaal kogu vastuvõtu majutusvõimaluste mahutavusest (% m2 kohta) |  |  |
| **INTEGRATSIOON** |  |  |
| Sihtrühma kuuluvate nende isikute arv, keda fondi toetusel abistati | 5 | 0 |
| **TAGASISAATMINE** |  |  |
| Nende isikute arv, kes on saanud tagasisaatmisalast koolitust fondi toetusel |  |  |
| Nende isikute arv, kellele pakuti tagasisaatmiseelset või -järgset abi |  |  |
| Vabatahtlikult tagasipöördunud isikute arv |  |  |
| Väljasaadetud isikute arv |  |  |
| Väljasaatmiste vaatluste arv |  |  |

**3. Analüüs ning hinnang projekti tegevustele ja eesmärkide saavutamisele aruandlusperioodil *(Kui kohaldub, põhjendada planeeritud ja tegelike tulemuste erinevusi, muudatusi kulude arvestamisel ja juhtimissüsteemis.)***

|  |
| --- |
| Projekti tegevuskava nägi ette tegevustega alustamist novembrist 2021. Tegelik projekti toetusleping sõlmiti 22.12.2021, mis arvestades pühadeperioodi, tähendas vähemalt kolmekuust ajalist nihet algsest tegevuskavast. Sealhulgas arvestades ka projekti osaliste hõivatust muude tegevustega, ei olnud võimalik aktiivselt projektiga tegelema hakata enne veebruarikuud. Projekti järgi oli ette nähtud 3 kuud ettevalmistustöödeks ning veebruari lõpus oleks pidanud portaal juba käivituma. Puhkenud Vene-Ukraina sõda lõi varasemad plaanid veelgi rohkem segamini, sest mitmed ajakirjanikud, kes eelläbirääkimistel näitasid üles huvi projektiga liituda, kaotasid selle vastu huvi ja keskendusid sõjateemadele.  Reaalsete tegevustena alustati veebruaris sisuplaani arutelu partnerorganisatsiooniga ning telliti neilt ka reaalset sisuloomet. Projekti suurim risk, töötajate leidmine, mille projekti kirjelduses ka välja tõime, leidis paraku ka kinnitust, mistõttu toimetuse sisuloome meeskonna kokkusaamine võttis oodatust kauem aega. Meeskond sai kokku maikuus, mille järel käivitusid ka ettevalmistavad tööd sihtrühma täpsustamise, sisuloome koostööpartnerite leidmise, turundustööde ettevalmistamise jm suunalised tööd.  Portaali käivitamine on seega erinevatel põhjustel esialgsest ajakavast mitu kuud maas. Teisalt aga oleks portaali varasem käivitumine nii või teisiti Ukraina sõja varju jäänud. Praeguse seisuga plaanime käivitada portaali juuni lõpus. See tähendab, et avame veebiportaali esimese etapi, kus avaldame projekti meeskonna kirjutatud igapäevased jooksvad uudised (3-4 tk päevas) ning ERR-i ingliskeelsed uudised automaatse RSS feedina. Uudised on jagatud nelja kategooriasse: POLITICS, ECONOMY, CULTURE, LIFESTYLE. Veebiportaali järgmise etapi plaanime avada septembri jooksul, kus lisaks olemasolevale hakkame avaldama ka easy-news nupukesi lihtsas eesti keeles, kohalikku elu tutvustavaid püsiväärtusega ülevaateartiklite sarju, arvamus- ja persoonilugusid, kogemuslugusid portaali sihtgrupi esindajatelt jms. Püsiväärtusega sisuartiklite kavandamine, ettevalmistamine ja loomine on pikk protsess, alustasime sellega veebruaris vastavalt tegevuskavale.  Sõja tõttu me muutsime ka oma turundusstrateegiat ning esialgu plaanitud väikeste, kuid pidevate turundustegevuste asemel plaanime käivitada kontsentreerituma kampaania septembris. Kuna plaanitud turunduskulud jagunevad nüüd lühema perioodi peale, on võimalik turundustegevusi ka julgemalt ning suuremas mahus ellu viia.  Et suvi on puhkuste aeg ning inimeste huvi fokuseeritud mujale, käivitame portaali etapiviisiliselt alustades uudistest. Kõik plaanitud portaali osad peaksid toimima septembrikuuks, mil alustame ka turundusega.  Esmased koostööpartnerid kaardistasime projekti ettevalmistamise käigus. Märtsis ja maikuus osalesime ingliskeelse kommunikatsioonivõrgustiku kohtumistel ning sealt saame juba reaalseid ja sisulisi kontakte, infot, ideid ja võimalusi edasiseks koostööks.  Nende muudatuste ja uute otsustega seoses kohandame ka projekti eelarvet. Arutasime teemat ka juhtkomisjoniga ja saime positiivse vastukaja. Aeg portaali tegevuseks on lühemaks jäänud, kuid seda on võimalik keerata plussiks, kaasates rohkem kaastöid ning tehes intensiivsemalt reklaami. Lühema tegevusperioodi tõttu tekkinud nö lisaressurssi kasutame sisuloomele ja turundustegevustele.  Projekti ajakava nihkumine on olnud objektiivne ja vajalik, sest oleme lähtunud tegelikest oludest ja võimalustest. Oleme seisukohal, et olenemata projekti ajakava nihkumisest on projekti eesmärgid siiski saavutatavad, sest veebiportaal on juuli algusest üleval ja uudiste osa toimib, sisu toetavad uued arendused on kohe valmimas, olemas on meeskond ja toimivad tööprotsessid. Alustame peatselt ka turundustegevustega sotsiaalmeediakanalites. |

**Allolev tabel täita lõpparuande esitamisel**

|  |  |  |  |
| --- | --- | --- | --- |
| **Oodatav tulemus** | **Saavutamise indikaatorid/projekti väljundid** | **Tegelik tulemus** | **Saavutamise indikaatorite/projekti väljundite täitmine** |
| Tulemus: sisserändajad on paremini kursis Eesti uudistega.  Tegevused:   * Ingliskeelse Eesti uudiseid kajastava meediakanali loomine * Aktiivne uudiste sisuloome * Teiste uudiskanalite uudiste kajastamine * Meediakanali turundamine kommunikatsioonistrateegiast lähtuvalt * Aktiivne postitamine sotsiaalmeedias * Sisserändajate organisatsioonide kaasamine uudiste strateegia väljatöötamisse | * Ilmub vähemalt 60 originaalset uudislugu kuus * Avaldatakse vähemalt 20 postitust sotsiaalmeedias kuus * Meediakanali külastajate arv kasvab vähemalt 20% kuus * Sisserändajad moodustavad suure osa meediakanali külastajate arvust * Toimub vähemalt 4 arutelu aastas sisserändajate organisatsioonide esindajaga   Sisserändajate hinnangul on uudiste kättesaadavus paranenud |  |  |
| Tulemus: uudiste tähtsus ja tähendus siinses kontekstis on sisserändajatele mõistetavam.  Tegevused:   * Taustsüsteemi selgitavate artiklite kogumi loomine * Selgitava lühiinfo baasi loomine * Uudiste sidumine taustsüsteemi selgitavate artiklitega ning lühiinfo baasi kasutamine uudistes * Uudisloome fookusel sisserändajate organisatsioonidelt saadud tagasiside kasutamine * Sisserändajate rakendamine otseses sisuloomes | * Aastaga avaldatakse vähemalt 120 taustsüsteemi selgitavat artiklit * Aastaga on loodud lühiinfo baas vähemalt 50 mõistega * Vähemalt 20% originaaluudistest on seotud lühiinfo baasiga ja/või taustsüsteemi selgitavate artiklitega * Toimetuse koosolekutel arutatakse pidevalt sisserändajate organisatsioonidelt saadud tagasisidet ning arvestatakse sellega sisuloomes   Sisserändajate hinnangul on uudiste mõistetavus paranenud |  |  |
| Tulemus: sisserändajatel on tekkinud parem arusaam Eesti ühiskonnast, kultuurist ja väärtustest.  Tegevused:   * Taustsüsteemi selgitavate artiklite kogumi loomine * Eesti ühiskonda ja kultuuri põhjalikult ja süstemaatiliselt käsitlevate artiklite loomine * Eesti kultuuri- ja ühiskonnategelasi avavate intervjuude loomine * Sisserändajatele osalemist ja huvi pakkuvate kultuurisündmuste kajastamine * Eesti inimeste ja ühiskonna iseärasusi käsitlevate lühvideote ja -artiklite loomine * Eesti elu läbi sisserändajate silmade kajastavate artiklite loomine * Sisserändajate kogukondadega suhtlemine | * Aastaga avaldatakse vähemalt 120 taustsüsteemi selgitavat artiklit * Avaldatakse vähemalt 40 Eesti ühiskonda ja kultuuri põhjalikult käsitlevat artiklit aastas * Avaldatakse vähemalt 24 Eesti kultuuri- ja ühiskonnategelasi avavat intervjuud aastas * Luuakse vähemalt 12 Eesti inimeste ja ühiskonna iseärasusi käsitlevat lühivideot- ja artiklit aastas * Luuakse vähemalt 6 Eesti elu läbi sisserändajate silmade kajastavat artiklit aastas   Suheldakse sisserändajate kogukondadega iganädalaselt erinevaid suhtlusmeetodeid kasutades |  |  |
| Tulemus: kogukondade kaasatuse tunne Eesti ühiskonda on suurenenud  Tegevused:   * Kogukonnad on kaasatud meediakanali töö planeerimisse * Kogukonnad osalevad sisuloomes * Kogukondadelt küsitakse pidevalt tagasisidet meediakanali artiklite kohta * Toimub aktiivne suhtlus artiklite ja uudiste pinnalt sotsiaalmeedias | * Toimub vähemalt 4 arutelu aastas sisserändajate organisatsioonide esindajaga * Ilmub vähemalt 6 artiklit aastas, mille autoriteks on sisserändajad * Suheldakse sisserändajate kogukondadega iganädalaselt erinevaid suhtlusmeetodeid kasutades   Avaldatakse vähemalt 20 postitust sotsiaalmeedias kuus |  |  |

*\* lahtreid võib vajadusel lisada/kustutada (vastavalt toetuslepingu lisas 1 kinnitatud tabelile)*

**4. Teave ja avalikustamine: aruandlusperioodil läbiviidud tegevused *(Üksikasjalik kirjeldus, kuidas tagati nähtavus ministeeriumi ja AMIF-i kaasrahastamisele. Aruandele peab lisama kõigi projekti kohta avaldatud ja projekti käigus valminud materjalide koopiad, veebilehtede lingid, kuvatõmmised jne.)***

|  |
| --- |
| Vahearuande esitamise ajaks ei ole tehtud avalikustamisega seotud tegevusi, mida tuleks siinkohal kajastada. Veebiportaali esimene versioon läks laivi juuli alguses, seega ei toimunud see vahearuande perioodi jooksul, mis on 1.11.2021-31.05.2022. Sama on turundustegevustega, sest aruande perioodil ei teinud me projektis turundustegevusi. Lähtuvalt punktis 3 kirjeldatud tegelikest asjaoludest täpsustasime ka projekti tegevuskava, mh turundustegevustega alustamise kavandasime septembrisse. |

Koostaja

Mare Timian

Veebiportaali eesti.life projektijuht

*(allkirjastatud digitaalselt)*

Mart Laas

Toetuse saaja volitatud esindaja

*(allkirjastatud digitaalselt)*

1. *Kui esitatakse mitu vahearuannet, kajastada igas vahearuandes perioodi alates projekti algusest.* [↑](#footnote-ref-2)